સરકારી સૂત્રોનું કહેવું છે કે આધારને જનધન ખાતા સાથે જોડવામાં આવ્યું છે જેથી કરીને નાણાકીય ભાગીદારીને સુનિશ્ચિત કરવામાં આવે. જેનાથી સબ્સિડી બચાવવામાં પણ ભારે મદદ મળે છે. ડીબીટીને કારણે સરકારે 29 કરોડ રૂપિયા માત્ર ઉજ્જવલા યોજનામાં બચાવ્યા છે. અહીં આધારના કારણે એકથી વધુ બેંક ખાતા રાખનાર વ્યક્તિ કે કોર્પોરેટ પર નજર રાખવી શક્ય બન્યું છે. સરકાર હવે આ ખાતાને ચેક કરી શકે છે. આધારથી બેંક ખાતાને જોડવાના કારણે મોટા પાયે થતી પૈસાની હેરફેર પર રોક લાગી ગઈ છે. સરકારે ગડબડ કરતી કંપનીઓ વિરુદ્ધ ગંભીર કાર્યવાહી કરી છે અને 3 લાખથી વધુ કંપનીઓનું રજિસ્ટ્રેશન ખતમ કરી દીધું છે. આ કારણે મની લૉન્ડ્રિંગ અને કાળાનાણા પર મહદ અંશે લગામ લગાવી શકાઈ છે.